ประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วน ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี พ.ศ. 2561
ประกาศกรมการค้าต่างประเทศ
เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณา
ผลการไต่สวนชั้นที่สุดการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อน
ชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี
พ.ศ.
๒๕๖๑[๑]
 

ตามที่ได้มีประกาศกรมการค้าต่างประเทศ
เรื่อง
เปิดการไต่สวนการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี พ.ศ. ๒๕๕๙
ลงวันที่ ๘ กันยายน พ.ศ. ๒๕๕๙
และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุด
เมื่อวันที่ ๕ มีนาคม พ.ศ. ๒๕๖๑ ให้ยุติการไต่สวนการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี ตามประกาศคณะกรรมการพิจารณาการทุ่มตลาดและการอุดหนุน เรื่อง
ยุติการไต่สวนการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี พ.ศ. ๒๕๖๑
ลงวันที่ ๗ มีนาคม พ.ศ. ๒๕๖๑ นั้น

เพื่อให้เป็นไปตามความในข้อ ๑
ของกฎกระทรวง ฉบับที่ ๔ (พ.ศ. ๒๕๔๓)
ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ อธิบดีกรมการค้าต่างประเทศจึงออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดไว้
ดังรายละเอียดตามเอกสารท้ายประกาศนี้

ทั้งนี้
หากผู้ยื่นคำขอให้ไต่สวนการทุ่มตลาด ผู้นำเข้า หรือผู้ส่งออกสินค้าทุ่มตลาดจากต่างประเทศประสงค์ที่จะทราบรายละเอียดเกี่ยวกับข้อเท็จจริงที่ใช้เป็นฐานในการพิจารณายุติการไต่สวนดังกล่าว
ให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ ภายใน ๑ เดือน
นับแต่วันที่มีประกาศฉบับนี้ ตามหลักเกณฑ์และวิธีการที่กำหนดในประกาศกระทรวงพาณิชย์
เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐
มิถุนายน พ.ศ. ๒๕๔๓


ประกาศ
ณ วันที่ ๔ พฤษภาคม พ.ศ. ๒๕๖๑
อดุลย์
โชตินิสากรณ์
อธิบดีกรมการค้าต่างประเทศ
[เอกสารแนบท้าย]

๑. เอกสารท้ายประกาศกรมการค้าต่างประเทศ
เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดการทุ่มตลาดสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีน ไต้หวัน และสาธารณรัฐเกาหลี พ.ศ. ๒๕๖๑

(ดูข้อมูลจากภาพกฎหมาย)



ปุณิกา/จัดทำ
๒๓
สิงหาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๐๙ ง/หน้า ๑๙/๑๕ พฤษภาคม ๒๕๖๑